ПРОТОКОЛ № 8
от заседание на Комисия по дисциплинарните производства
към Висшия съдебен съвет,
проведено на 26 февруари 2013 г.

Днес, 26 февруари 2013 г., вторник от 14.00 ч., в сградата на Висшия съдебен съвет, се проведе заседание на Комисия по дисциплинарните производства към ВСС в състав: 

ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    МИЛКА ИТОВА
								СВЕТЛА ПЕТКОВА
								МИХАИЛ КОЖАРЕВ
								ЯСЕН ТОДОРОВ

ОТСЪСТВАТ: Юлия Ковачева и Галя Георгиева 

На заседанието присъства от администрацията на ВСС: Силвия Илиева – началник отдел „НДПП” в дирекция  “Правна” и Деница Захариева - старши експерт - юрисконсулт в „НДПП” в дирекция  “Правна”.

По внесената допълнителна точка и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната  допълнителна точка:
- Писмо от Главния прокурор на РБ - Сотир Цацаров за организацията и реда за водене на кореспонденция между ВСС и Прокуратура на РБ.  
	- Обсъждане на мярка 105 от Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност за периода юли 2012 – декември 2013 г.
	- Разглеждане на предстоящите за изпълнение точки от Годишната програма за дейността на Комисия по дисциплинарните производства при Висшия съдебен съвет за 2013 г.

	По дневния ред

1.ОТНОСНО: Заповед на Лидия Манолова – районен прокурор на Районна прокуратура – Петрич, с която на основание чл. 327 от ЗСВ е обърнато внимание на ..................... – прокурор в Районна прокуратура – Петрич, ведно с възражение от прокурор ..................... срещу заповедта.
Приложение: Писмо № 11-09-044/20.02.2013 г., заповед № 25/14.02.2013 г., възражение № 11-09-041/18.02.2013 г., преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет да приемe за сведение заповед № 25/14.02.2013 г. на Лидия Манолова – районен прокурор на Районна прокуратура – Петрич, с която на основание чл. 327 от ЗСВ е обърнато внимание на ........................ – прокурор в Районна прокуратура – Петрич, ведно с възражение от прокурор ........................ срещу заповедта и същите да се приложат към кадровото досие на магистрата.

2.ОТНОСНО: Решение на Върховния административен съд – петчленен състав, с което оставя в сила решение на ВАС – ІІІ членен състав, с което е отхвърлена жалбата на ИВСС срещу решение на ВСС по протокол № 11/15.03.2012 г., т. 38 – наложено дисциплинарно наказание „намаляване на основното трудово възнаграждение с 10 на сто за срок от шест месеца” на ....................... – прокурор в Районна прокуратура – Горна Оряховица.  

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема за сведение решението на Върховния административен съд – петчленен състав, с което оставя в сила решение на ВАС – ІІІ членен състав, с което е отхвърлена жалбата на ИВСС срещу решение на ВСС по протокол № 11/15.03.2012 г., т. 38 – наложено дисциплинарно наказание „намаляване на основното трудово възнаграждение с 10 на сто за срок от шест месеца” на ...................... – прокурор в Районна прокуратура – Горна Оряховица.  

Допълнителни точки 

1.ОТНОСНО: Писмо от Главния прокурор на РБ - Сотир Цацаров за организацията и реда за водене на кореспонденция между ВСС и Прокуратура на РБ.  

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема за сведение писмото от Главния прокурор на РБ.

2.ОТНОСНО: Обсъждане на мярка 105 от Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност за периода юли 2012 – декември 2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Да не се публикуват мотивите на дисциплинарните решения след влизане в сила на решението или на заповедта за налагането на дисциплинарно наказание. 

3.ОТНОСНО: Разглеждане на предстоящите за изпълнение точки от Годишната програма за дейността на Комисия по дисциплинарните производства при Висшия съдебен съвет за 2013 г.
	Съгласно приетата Годишна програма Комисията следва да изготви и приеме два анализа - през месец март и април:
1. Анализ на дисциплинарната практика на ВСС при констатирани случаи на действие или бездействие, което нарушава престижа на съдебната власт, както и  несъответствието на поведението на даден магистрат, с нормите за етично поведение,  което може да се квалифицира като нарушение на етичните правила .
2. Анализ на дисциплинарните производства във ВСС, обвързан с постановените съдебни актове на Върховния административен съд .
Към настоящия момент се работи по изготвяне на анализите, чийто окончателен проект ще се предостави за обсъждане и приемане в заседание на Комисията при спазване на определените в програмата срокове. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	Изготвените проекти на анализите да се внесат за обсъждане и приемане от Комисията.

26.02.2013 г.			                    ПРЕДСЕДАТЕЛ: /п/

                                                                                                     ВАСИЛ ПЕТРОВ